《夜听双瀑联句》
宋代·刘镇

萧然山阁间，此兴何悠哉。
子晋不复见，月白空萧台。
夜静双瀑喧，遥闻疑雨来。
涧壑生清风，襟宇捐纤埃。
飞鸣撼半空，暗想飘琼瑰。
前观阻步屧，侧耳成徘徊。

作者简介：宋广州南海人，字叔安，号随如。宁宗嘉泰二年进士。以诖误谪居三山三十年。性恬淡，士大夫皆贤之。工诗词，尤长于诗，明白清润，为时所推。有《随如百咏》。